Nóg petrolprysstygings verwag | Nuus24
Kaapstad – Buiten die reuse-styging in die brandstofprys wat Woensdag in werking getree het, kan motoriste die volgende paar maande nóg brandstofprysstygings verwag, berig Eyewitness News.Die petrolprys het om middernag met 41c per liter gestyg, terwyl motoriste 18c per liter meer vir diesel betaal.Gary Ronald van die Automobiel-Assosiasie (AA) het gesê dié styging is maar net die begin."Ons verwag dat die nasionale tesourie die brandstofheffing gaan hersien en dit waarskynlik sal verhoog. Dit was in die verlede in die omgewing van 28c per liter. 'n Gedeelte hiervan gaan aan die Padongelukkefonds."Ronald het gesê om petrol te bespaar, moet motoriste oorweeg om saamry-klubs met kollegas te begin en die maklikste roetes na en vanaf hul bestemmings te neem.Ekonome het verlede week gewaarsku dat die prysstyging verbruikers se besteebare inkomste verder onder druk kan plaas.Die styging word toegeskryf aan die rand wat die afgelope ruk weens negatiewe opvattings oor Suid-Afrika swak vertoon teen die Amerikaanse dollar, terwyl die prys van Brent-ruolie tot sowat $115 per vat gestyg het.– Lees meer hier– Volg Nuus24 op Twitter